  Удмуртиысь тазалыкез утёнъя министерстволэн пресс-службаез Майя Бывальцева 1-тӥ тулыспалысен Ижкарын вӧсь луэм, шуккиськем адямиосты 6 номеро кар эмъяськонниын (Труд ульча,1) кутыны кутскозы. Травматологи поликлинкаез отчы Краев нимо ульчаысь вуж юртысь выжтӥзы. Со сярысь Удмуртиысь тазалыкез утёнъя министерстволэн пресс-службаез ивортӥз. Травматологи поликлинкаез интыян понна 6 номеро эмъяськонниын 31 миллион манетлэсь трослы висъетъёсты тупатъязы, выль тӥрлык басьтӥзы. Отчы кык цифровой рентген-аппаратъёс пуктӥзы, со эскеронэз ӝоггес но пайдаёгес ортчытыны луонлык сётэ. Сэрыт юрттэт кулэ карисьёслы стационарлэн нырысетӥ этажаз висъетъёс лэсьтӥзы. Нош чакламъя (плановой) эмъюрттэтлы лыктӥсьёс поликлиникалэн нырысетӥ этажаз пырозы. «Татын 520 квадрат вылын приём нуыны ньыль кабинет лэсьтэмын, рентген-диагностика но эмъясь физкультура но физиолечение понна кабинетъёс тупатэмын » Надежда Вдовина, Ижысь 6 номеро кар эмъюртлэн валтӥсь эмчиез Выль ёзэтын 10 эмчиос-травматологъёс ужалозы. Ваньзы сямен вуж поликлинкаысь выжизы. Сэрыт эмъюрттэтлы уен-нуналэн вазиськыны луоз, чаклам юрттэтлы – ужан нуналъёсы 8 часысен 19 часозь. Визь-кенеш басьтон яке эскериськон понна озьы ик Госуслуги сайт пыр гожтӥськыны луоз. Эмъюртэз тупатъям сяна, котырзэ умоятон ужъёсты быдэстӥзы. Асфальтэз выльдӥзы, машинаез пуктон интыос лэсьтӥзы, пыронзэ паськытатӥзы. Тупатъян но умоятон ужъёслы коньдон элькун бюджетысь висъязы. Тодэ вайытом, травматологи поликлиникаез выжтон сярысь пумкылъян 2021-тӥ арын куартолэзе Удмуртилэн тӧроез Александр Бречалов кивалтэм улсын ортчем кенешонын кутӥзы. 1940-тӥ арын пуктэм юрт туала санитар куронъёслы но, ветлыны шугъяськись муртъёслэн кулэяськонъёссылы но уг тупа ни вал. Тегъёс: Ижкар Тазалык эмъяськонниос тупатъянужъёс Удмуртия  